17/02/2012 | Administración LocalMunicipal
Aranga
Secretaría - Intervención
Aprobación da Ordenanza reguladora do prezo público pola realización de actividades culturais e deportivas

Logo de que se elevou a definitivo o acordo municipal do día 29 de decembro de 2011, aprobando a Ordenanza Fiscal número 15 reguladora do prezo público pola realización de actividades culturais e deportivas neste concello de Aranga, por non presentarse reclamacións durante o período de información pública, publicase o texto íntegro da citada Ordenanza, de conformidade co establecido no artigo 17.4 da Lei 39/1988, reguladora das facendas locais: De conformidade co establecido no artigo 41 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, este concello de Aranga establece o prezo público por actividades deportivas e culturais desenvolvidas polo concello de Aranga. Están obrigados ao pagamento do prezo público as persoas físicas ou xurídicas e as entidades que se beneficien das actividades ás que se refire esta ordenanza. O importe do prezo público fíxase para cada tipo de actividade: - Asistencias a escolas deportivas ou culturais, obradoiros, cursos e outras actividades que se desenvolvan nas instalacións municipais: - Asistencia a escolas deportivas ou culturais, obradoiros, cursos e outras actividades que se desenvolvan en instalacións non municipais: - Para outras actividades de carácter puntual que organice o concello, o prezo público cubrirá o custo total do curso ou actividade, segundo o estudo de custos presentado polo oportuno departamento, correspondéndolle a Alcaldía a aprobación individualizada do prezo. Non obstante, poderanse establecer prezos que non cubran o custo da actividade cando concorran razóns sociais, culturais ou de interese público que así o aconsellen e sempre que exista consignación orzamentaria para a cobertura dos custos.1. Para a participación nas actividades os interesados presentarán a súa solicitude e, unha vez elaborada a listaxe de admitidos, na que terán preferencia os empadroados no concello e as asociacións inscritas no Rexistro Municipal, estes deberán facer efectivo o ingreso correspondente nas entidades bancarias nas que o concello teña conta aberta.2. A obriga de pagamento nace dende que se inicie a realización das actividades.3. Cando, por causas non imputables ao obrigado, o servizo ou a actividade non se preste, procederá a devolución do importe correspondente.4. As débedas derivadas do impago do prezo público poderán ser esixidas pola vía de prema.1. Darán dereito á exención do prezo público as seguintes situacións: - Casos de emerxencia social, acreditados polos servizos sociais do concello de Aranga, mediante informe social no que se faga constar a dificultade económica para acceder ao servizo. - Unidades familiares nas que a renda per cápita sexa igual ou inferior ao 25% do IPREM anual (indicador público de renda de efectos múltiples). - Unidade familiar na que todos os membros adultos se atopen en situación de desemprego.2. Darán dereito á bonificación do 50% do prezo público: - As familias numerosas de categoría especial. - As unidades familiares cunha renda per cápita igual ou inferior ao 50% do IPREM anual.3. Darán dereito á bonificación do 10%: - As familias numerosas de categoría xeral. - Os posuidores do Carné Xove emitido pola Dirección Xeral de Xuventude da Xunta de Galicia. - Os usuarios cunha discapacidade recoñecida superior ao 33%. As bonificacións non serán acumulables. A presente ordenanza entrará en vigor a partir da súa publicación no Boletín Oficial da Provincia e manterase en vigor en tanto non se proceda á súa modificación ou derogación expresa. Aranga, 10 de febreiro de 2012 O alcalde: Asdo: Alberto Platas Álvarez